## Pravilnik o zaštiti topografija poluvodičkih proizvoda

### NN 72/2004 (1.6.2004.), Pravilnik o zaštiti topografija poluvodičkih proizvoda

# ministarstvo znanosti, obrazova­nja i Športa

1474

Na
temelju članka 25. Zakona o zaštiti topografija polu­vodič­kih proizvoda
(»Narodne novine«, broj 173/03), ministar nadležan za rad Državnog zavoda za
intelektualno vlasništvo, na prijedlog ravnatelja Državnog zavoda za
intelektualno vlasništvo, donosi

## PRAVILNIK

### O ZAŠTITI TOPOGRAFIJA POLUVODIČKIH PROIZVODA

Članak
1.

Ovim se
Pravilnikom pobliže uređuju određena pitanja sadržana u Zakonu o zaštiti
topografija poluvodičkih proizvoda, u svezi s postupcima koji se vode pred
Državnim zavodom za intelektualno vlasništvo (u daljnjem tekstu: Zavod).

Oblik
i način podnošenja prijave

Članak
2.

(1)
Prijava topografije podnosi se u dva primjerka i to osobno ili poštom.

(2)
Zahtjev za registraciju topografije sadržava:

1.
izričitu naznaku da se zahtijeva registracija topografije,

2. naziv ili oznaku topografije,

3. podatke o podnositelju prijave: prezime, ime,
prebivalište i državljanstvo, ako se radi o fizičkoj osobi, odnosno tvrtku i
sjedište, ako se radi o pravnoj osobi,

4. ako je topografija stvorena u radnom odnosu:
prezime, ime i prebivalište tvorca topografije,

5. podatke o zastupniku, ako postoji: prezime, ime i
prebi­valište, ako se radi o fizičkoj osobi, odnosno tvrtku i sje­dište, ako se
radi o pravnoj osobi, broj iz registra Zavoda,

6. adresu za dopisivanje, telefonski broj, broj
telefaksa i e-mail adresu, ako postoji,

7. naznaku o priloženoj izjavi:

– o zajedničkom predstavniku u svrhu dopisivanja, u
slučaju kad postoji više podnositelja prijave koji nemaju zastupnika, ili u
slučaju kada jedan podnositelj prijave ima više zastupnika, pri čemu se u
rubriku za dopisivanje unosi njegova adresa,

– o datumu početka prvog komercijalnog iskorištavanja
topografije, ako je bila komercijalno iskorištavana prije podnošenja prijave,
osim u slučaju kada je takvo iskorištavanje učinjeno pod uvjetima
povjerljivosti,

8. naznaku da se dijelovi prijave topografije
smatraju poslovnom tajnom,

9. naznaku o bitnim sastojcima i prilozima uz zahtjev
za registraciju topografije, na primjer:

– broj stranica kratkog opisa svojstvenih obilježja
elektro­ničke funkcije ili funkcija poluvodičkog proizvoda proizvedenog prema
topografiji koja je predmet prijave,

– vrsta i količina materijala koji identificira ili zorno
pri­kazuje topografiju,

– broj uzoraka poluvodičkog proizvoda proizvedenog
prema topografiji koja je predmet prijave,

– vrsta
nosača podataka o topografiji (magnetski, optički ili drugi),

– ispis
podataka o topografiji, (računalni ispis datoteke upotrijebljen u proizvodnji
poluvodičkog proizvoda koji sadržiava topografiju koja je predmet prijave), ako
postoji,

– potanak opis topografije, ako postoji,

10. naznaku o dodatnim prilozima:

– o dokazu o uplaćenoj upravnoj pristojbi i naknadi
za posebne troškove za registraciju topografije, u skladu s posebnim propisima,

– o priloženoj punomoći za zastupanje, ako je
imenovan zastupnik,

– o priloženim dodatnim listovima s podacima o drugim
pod­nositeljima prijave topografije, ako postoje,

– o priloženim dodatnim listovima s podacima o drugim
tvorcima topografije, ako postoje,

– o drugim prilozima, ako postoje,

11. potpis podnositelja prijave topografije ili
njegova zastupnika i pečat, ako ga ima,

12. punomoć za zastupanje, ako je imenovan zastupnik.

(3) Zahtjev za registraciju topografije podnosi se na
obrascu T-1. Obrazac T-1 sastavni je dio prijave topografije.

(4) Ako predviđeni prostor u pojedinoj rubrici
obrasca T-1 nije dostatan za upis svih podataka, preostali podaci, s odgo­varajućom
oznakom rubrike, podnose se kao dodatak obrascu T-1.

(5) Zavod dostavlja podnositelju prijave topografije
drugi primjerak popunjenog obrasca T-1 kao dokaz o primitku prijave.

(6) Zavod ne provjerava istinitost podataka navedenih
u zahtjevu za registraciju topografije.

Materijal za identificiranje ili zorni prikaz
topografije

Članak
3.

(1) U
svrhu identificiranja ili zornog prikaza topografije, uz prijavu se podnosi
materijal iz članka 7., stavka 2., točke (e) Zakona o zaštiti topografija
poluvodičkih proizvoda (»Narodne novine«, broj 173/03).

(2) Materijal iz stavka 1. ovoga članka mora
očigledno i s dostatnom voljnom razlučivošću prikazivati pojedinee slojeve
topografije kao i njihov redoslijed. Svi slikovni prikazi, koji tvore pojedinu
cjelinu, moraju biti u istom mjerilu.

(3) Materijalu iz stavka 1. ovoga članka može se
priložiti materijal iz članka 7., stavkak 3., navedenog Zakona.

Poslovne tajne

Članak
4.

(1)
Podnositelj prijave može materijal ili dio materijala iz članka 3., stavka 1.
ovoga Pravilnika označiti kao poslovnu tajnu. Dijelovi u prijavi tako označena
materijala u pravilu ne mogu obuhvaćati materijal u cijelosti, već samo
određeni broj crteža i fotografija; takvi se dijelovi podnose kao odvojeni dio
prijave. Predmetni materijal označava se slovom »S«.

(2) Materijal iz stavka 1. ovoga članka koji je
označen kao poslovna tajna može se, osim na način propisan stavkom 1. ovoga
članka, podnijeti i u dva različita primjerka, jedan primjerak u izvornom
obliku, za uvid u postupku povodom poništaja i povrede prava, a drugi primjerak
za svrhe općeg uvida, s odgova­rajućim dijelovima učinjenim neraspoznatljivim
brisanjemi ili zatamnjenjem.

(3) Dio materijala koji je učinjen neraspoznatljivim
može obuhvaćati do 90% od ukupne površine crteža ili fotografijea iz članka 3. stavka
1. ovoga Pravilnika. Stranka može obaviti uvid (opći uvid) u takve materijale
samo u nazočnosti odgovorne osobe Zavoda i zapisujući bilješke samo rukom.
Fotografiranje, fotokopiranje ili drugo umnožavanjea nije dopušteno.

(4) Za uvid u materijale iz stavka 2. ovoga članka
podnosi se zahtjev u pisanom obliku i dokaz o uplaćenoj odgovarajućoj uprav­noj
pristojbi i naknadi za posebne troškove.

Jezik
prijave

Članak
5.

(1)
Prijava topografije podnosi se na hrvatskom jeziku i latiničnom pismu.

(2) Prihvaća se uporaba stručnih izraza iz stranog
jezika samo onda ako su isti uobičajeni u području na koje se primjenjuje ovaj
Pravilnik.

Opća
odredba

Članak
6.

Na
vođenje registra topografija na odgovarajući način primjenjuju se odredbe
Pravilnika o patentima.

Prestanak
važenja drugih propisa

Članak
7.

Stupanjem
na snagu ovoga Pravilnika prestaju važiti odredbe Pravilnika o planovima
rasporeda integriranih sklopova (»Narodne novine«, broj 146/99) i pripadajući
obrasci koji su sastavni dio toga Pravilnika.

Stupanje
na snagu ovoga Pravilnika

Članak
8.

Ovaj
Pravilnik stupa na snagu danom objave u »Narodnim novinama«.

Klasa:
011-01/04-01/25

Urbroj:
533-04-04-2

Zagreb, 21. svibnja 2004.

Ministar
**doc. dr. sc. Dragan Primorac**, v. r.

if !supportEmptyParas endif

if !supportEmptyParas endif

#### ZAHTJEV ZA REGISTRACIJU TOPOGRAFIJE

if !supportEmptyParas endif

[Obrazac T-1, stranica 1.](dodatni/349544.gif)

[Obrazac T-1, stranica 2.](dodatni/349545.gif)

[Obrazac T-1, Dodatni list
1](dodatni/349546.gif)

[Obraf">Obrazac T-1, Dodat
2](dodatni/349547.gif)

if !supportEmptyParas endif

Pravilnik, NN 72/2004-1474